  Анжелика Тихонова корреспондент Пичи Пурга ёросын гуртъёсын улонэз ӟечгес карон понна ӵектосъёсъя офис кылдытозы. Со сярысь Пичи Пурга ёрос администрацилэн пресс-службаез ивортэ. Офисысь ӧнерчиос пургаослы гуртъёсын улонэз умоятон но ёросысь мерлыко но лулчеберет ужъюртъёсын ӟечлыко юрттӥськет сётон понна ӵектосъёсты но малпанъёсты кылдытонын визь-кенеш сётозы. Али та ужен ёросысь лулчеберетъя юртысь методист Анна Павлова выре Пичи Пурга ёрос администрацилэн пресс-службаезМатысь дыре вань удысэтъёсын кивалтӥсьёслэсь модерационной группа кылдытэмын луоз. Со ёросысь муниципал кылдытэтъёсы шуг-секытъёссэс шараяны но гуртъёсты азинтонъя малпанъёсты эскерыны поталоз. Йылпумъянъёссы вуоно ӵектосъёслы инъет луозы. Азьланяз соосты быдэстыны коньдон кыскыны амалъёс утчалозы. Улонэ пыӵатэм котькуд ӵектос яке малпан – со ӟечлыко улонэз лэсьтонын кирпич, нош возьмаса гинэ пуким ке, номыр уз воштӥськы Андрей Батуев, ёрос тӧролэн мерлыко ужпумъёсъя воштӥсезПичипургаослы, кинлэн ӵектосэз яке малпанэз вань ини, ёросысь лулчеберетъя юртэ вазиськыны ӵекто.  Тегъёс: Удмуртия гурт ПичиПурга Мерлык  